ચેન્નાઈ સુપર કિંગ્સ ટીમના ખેલાડીઓ એમણે જીતેલી આઈપીએલ-11 ટ્રોફી સાથે. મુંબઈના વાનખેડે સ્ટેડિયમમાં 27 મે, રવિવારે રમાઈ ગયેલી ફાઈનલ મેચમાં ચેન્નાઈ સુપર કિંગ્સે સનરાઈઝર્સ હૈદરાબાદને 8-વિકેટથી હરાવીને આઈપીએલ-11 ટ્રોફી જીતી લીધી હતી. હૈદરાબાદે તેના હિસ્સાની 20 ઓવરમાં 6 વિકેટે 178 રન કર્યા હતા. તેના જવાબમાં ચેન્નાઈ ટીમે તેના ઓપનર શેન વોટસનના અણનમ 117 રનના જોરે 18.3 ઓવરમાં 2 વિકેટે 181 રન કરીને મેચ જીતી લીધી હતી. ચેન્નાઈએ આઈપીએલના ઈતિહાસમાં આ ત્રીજી વાર વિજેતા ટ્રોફી જીતી છે.